CELEX: 32012R0706
Language: mt
Date: 2012-08-01 00:00:00
Title: Regolament ta’ Implimentazzjoni tal-Kummissjoni (UE) Nru 706/2012 tal- 1 ta’ Awwissu 2012 li jemenda għall-175 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati man-netwerk ta’ Al-Qaida

2.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 206/7
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 706/2012
   tal-1 ta’ Awwissu 2012
   li jemenda għall-175 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati man-netwerk ta’ Al-Qaida
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 881/2002 tas-27 ta’ Mejju 2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati man-netwerk ta’ Al-Qaida (1), u b’mod partikolari l-Artikolu 7(1)(a) u 7a(5) tiegħu,
   Billi:
   
               (1)
            
            
               L-Anness I tar-Regolament (KE) Nru 881/2002 jelenka l-persuni, il-gruppi u l-entitajiet koperti mill-iffriżar ta' fondi u riżorsi ekonomiċi skont dak ir-Regolament.
            
         
               (2)
            
            
               Fl-20 ta' Lulju 2012, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti ddeċieda li jneħħi persuna fiżika mil-lista ta’ persuni, gruppi u entitajiet tiegħu li għalihom japplikaw l-iffriżar ta’ fondi u riżorsi ekonomiċi wara li ġew ikkunsidrati t-talbiet għat-tħassir minn fuq il-lista sottomessa minn dan l-individwu u r-Rapport Komprensiv tal-Ombudsperson stabbilit skont ir-Riżoluzzjoni tal-Kunsill tas-Sigurtà tan-Nazzjonijiet Uniti 1904(2009). Il-Kumitat iddeċieda wkoll li jemenda żewġ entrati fil-lista.
            
         
               (3)
            
            
               L-Anness I tar-Regolament (KE) Nru 881/2002 għandu għalhekk jiġi emendat skont dan,
            
         ADOTTAT DAN IR-REGOLAMENT:
   Artikolu 1
   L-Anness I għar-Regolament (KE) Nru 881/2002 huwa emendat skont l-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-1 ta’ Awwissu 2012.
      
         
            Għall-Kummissjoni,
         
            F’isem il-President,
         
            Il-Kap tas-Servizz tal-Istrumenti tal-Politika Barranija
         
      
   
   
      (1)  ĠU L 139, 29.5.2002, p. 9 (Edizzjoni Speċjali bil-Malti: Kapitolu 18 Volum 01 p. 294).
   
      ANNESS
      L-Anness I tar-Regolament (KE) Nru 881/2002 huwa emendat kif ġej:
      
                  (1)
               
               
                  L-entrata li ġejja taħt l-intestatura "Persuni naturali" għandha titħassar:
                  “Ali Mohamed El Heit (magħruf ukoll bħala (a) Kamel Mohamed, (b) Ali Di Roma (c) Ali Il Barbuto). Data tat-twelid: (a) 20.3.1970, (b) 30.1.1971. Post tat-twelid: Rouiba, l-Alġerija. Indirizz: 3 Via Ajraghi Milan, l-Italja. Tagħrif ieħor: Isem l-omm hu Hamadche Zoulicha. Data tal-klassifikazzjoni msemmija fl-Artikolu 2a (4) (b): 17.3.2004.”
               
            
                  (2)
               
               
                  L-entrata “Moussa Ben Omar Ben Ali Essaadi (magħruf ukoll bħala (a) Dah Dah, (b) Abdelrahmman, (c) Bechir). Indirizz: is-Sudan. Data tat-twelid: 4.12.1964. Post tat-twelid: Tabarka, it-Tuneżija. Nazzjonalità: Tuneżina. Nru tal-passaport: L335915 (passaport Tuneżin maħruġ fit-8.11.1996, skada fis-7.11.2001). Tagħrif ieħor: Meqjus maħrub mill-ġustizzja mill-awtoritajiet Taljani (sa minn Novembru 2009). Data tal-klassifikazzjoni msemmija fl-Artikolu 2a (4) (b): 25.6.2003” taħt l-intestatura “Persuni naturali” għandha tinbidel bi:
                  “Moussa Ben Omar Ben Ali Essaadi (magħruf ukoll bħala (a) Dah Dah, (b) Abdelrahmman, (c) Bechir). Indirizz: it-Tuneżija. Data tat-twelid: 4.12.1964. Post tat-twelid: Tabarka, it-Tuneżija. Nazzjonalità: Tuneżina. Nru tal-passaport: L335915 (passaport Tuneżin maħruġ f’Milan, l-Italja fit-8.11.1996, skada fis-7.11.2001). Tagħrif ieħor: Telaq mis-Sudan għat-Tuneżija fl-2011. Data tal-klassifikazzjoni msemmija fl-Artikolu 2a (4) (b): 25.6.2003.’
               
            
                  (3)
               
               
                  L-entrata “Ibrahim Awwad Ibrahim Ali Al-Badri Al-Samarrai (magħruf ukoll bħala (a) Dr. Ibrahim ‘Awwad Ibrahim’Ali al-Badri al-Samarrai’, (b) Ibrahim ‘Awad Ibrahim al-Badri al-Samarrai, (c) Ibrahim ‘Awad Ibrahim al-Samarra’i, (d) Dr. Ibrahim Awwad Ibrahim al-Samarra’i, (e) Abu Du’a, (f) Abu Duaa’, (g) Dr. Ibrahim, (h) Abu Bakr al-Baghdadi al-Husayni al-Quraishi, (i) Abu Bakr al-Baghdadi. Titlu: Dr. Indirizz: l-Iraq. Data tat-twelid: 1971. Post tat-twelid: Samarra, l-Iraq. Nazzjonalità: Iraqina. Tagħrif ieħor: (a) Mexxej tal-Al-Qaida fl-Iraq; (b) Bħalissa bbażat fl-Iraq; (c) Responsabbli għall-amministrazzjoni u d-direzzjoni ta' operazzjonijiet tal-AQI fuq skala kbira; (d) Huwa magħruf sew bin-nom de guerre (Abu Du’a, Abu Duaa’). Data tal-klassifikazzjoni msemmija fl-Artikolu 2a(4)(b): 5.10.2011” taħt l-intestatura “Persuni naturali” għandha tinbidel bi:
                  “Ibrahim Awwad Ibrahim Ali Al-Badri Al-Samarrai (magħruf ukoll bħala (a) Dr. Ibrahim ‘Awwad Ibrahim ’Ali al-Badri al-Samarrai’, (b) Ibrahim ‘Awad Ibrahim al-Badri al-Samarrai, (c) Ibrahim ‘Awad Ibrahim al-Samarra’i, (d) Dr. Ibrahim Awwad Ibrahim al-Samarra’i, (e) Abu Du’a, (f) Abu Duaa’, (g) Dr. Ibrahim, (h) Abu Bakr al-Baghdadi al-Husayni al-Quraishi, (i) Abu Bakr al-Baghdadi. Titlu: Dr. Indirizz: l-Iraq. Data tat-twelid: 1971. Post tat-twelid: (a) Samarra, l-Iraq, (b) l-Iraq. Nazzjonalità: Iraqina. Tagħrif ieħor: (a) Mexxej tal-Al-Qaida fl-Iraq; (b) Bħalissa bbażat fl-Iraq; (d) Huwa magħruf sew bin-nom de guerre (Abu Du’a, Abu Duaa’). Data tal-klassifikazzjoni msemmija fl-Artikolu 2a(4)(b): 5.10.2011.’